Nr. 1272/24.04.2023

**Anunț concurs pentru ocuparea posturilor vacante de natură contractuală**

**la Spitalul Orășenesc Victoria, județ Brașov**

**Medic specialist ANESTEZIE TERAPIE INTENSIVĂ**

În conformitate cu

* Ordinul nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi,
* Hotărârea nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
* Ordinul nr. 1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar;
* Legea nr. 95/2006 privind reforma în domeniul sănătăţii (r1), cu modificările și completările ulterioare,

**Spitalul Orășenesc Victoria organizează concurs pentru ocuparea unui post de medic specialist ANESTEZIE TERAPIE INTENSIVĂ la structurile de Spitalizare de zi, normă întreagă cu durata timpului de lucru de 7h/zi, cu contract de muncă pe perioadă nedeterminată;**

În vederea înscrierii pentru concurs, candidatul va depune la Spitalul Orășenesc Victoria din str. Băii nr. 2, oraș Victoria, județ Brașov, compartiment Resurse umane, un dosar cuprinzând următoarele documente:

a) formularul de înscriere la concurs, conform modelului prevăzut în anexa [nr. 2](http://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505558071&d=2023-01-27" \l "p-505558071" \t "_blank) la H.G. nr. 1.336/2022;

b) copia de pe diploma de licenţă şi certificatul de specialist pentru medici; copia se va prezenta însoţită de documentul original, care se certifică cu menţiunea "conform cu originalul" de către secretarul comisiei de concurs.

c) copie a certificatului de membru al organizaţiei profesionale cu viza pe anul în curs; copia se va prezenta însoţită de documentul original, care se certifică cu menţiunea "conform cu originalul" de către secretarul comisiei de concurs.

d) dovada/înscrisul, din care să rezulte că nu i-a fost aplicată una dintre sancţiunile prevăzute la art. 455 alin. (1) [lit. e)](http://lege5.ro/App/Document/g42tmnjsgi/legea-nr-95-2006-privind-reforma-in-domeniul-sanatatii?pid=82050517&d=2023-01-27" \l "p-82050517" \t "_blank) sau [f)](http://lege5.ro/App/Document/g42tmnjsgi/legea-nr-95-2006-privind-reforma-in-domeniul-sanatatii?pid=82050518&d=2023-01-27#p-82050518), la art. 541 alin. (1) [lit. d)](http://lege5.ro/App/Document/g42tmnjsgi/legea-nr-95-2006-privind-reforma-in-domeniul-sanatatii?pid=507743990&d=2023-01-27" \l "p-507743990" \t "_blank) sau [e)](http://lege5.ro/App/Document/g42tmnjsgi/legea-nr-95-2006-privind-reforma-in-domeniul-sanatatii?pid=277948145&d=2023-01-27#p-277948145), respectiv la art. 628 alin. (1) [lit. d)](http://lege5.ro/App/Document/g42tmnjsgi/legea-nr-95-2006-privind-reforma-in-domeniul-sanatatii?pid=82051472&d=2023-01-27" \l "p-82051472" \t "_blank) sau [e)](http://lege5.ro/App/Document/g42tmnjsgi/legea-nr-95-2006-privind-reforma-in-domeniul-sanatatii?pid=82051473&d=2023-01-27#p-82051473) din Legea nr. 95/2006 privind reforma în domeniul sănătăţii, republicată, cu modificările şi completările ulterioare. Acest document este valabil 3 luni şi se depune la dosar în termen de valabilitate

e) acte doveditoare pentru calcularea punctajului prevăzut în anexa [nr. 3](http://lege5.ro/App/Document/geztenjqgm3tq/metodologia-de-calcul-al-punctajului-rezultat-din-analiza-si-evaluarea-activitatii-profesionale-si-stiintifice-pentru-proba-suplimentara-de-departajare-proba-d-din-26012023?pid=515060716&d=2023-01-27" \l "p-515060716" \t "_blank) la ordin ;

f) certificat de cazier judiciar sau, după caz, extrasul de pe cazierul judiciar; acest document este valabil 3 luni şi se depune la dosar în termen de valabilitate; documentul poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

g) certificatul de integritate comportamentală, din care să reiasă că nu s-au comis infracţiuni prevăzute la art. 1 [alin. (2)](http://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2023-01-27" \l "p-289261148" \t "_blank) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](http://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2023-01-27" \t "_blank) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; adeverinţa care atestă starea de sănătate va conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. Documentele de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

i) copia actului de identitate sau orice alt document care atestă identitatea, potrivit legii, aflate în termen de valabilitate; copia se va prezenta însoţită de documentul original, care se certifică cu menţiunea "conform cu originalul" de către secretarul comisiei de concurs.

j) curriculum vitae, model comun european;

k) copia certificatului de căsătorie sau a altui document prin care s-a realizat schimbarea de nume, după caz; copia se va prezenta însoţită de documentul original, care se certifică cu menţiunea "conform cu originalul" de către secretarul comisiei de concurs.

l) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; copia se va prezenta însoţită de documentul original, care se certifică cu menţiunea "conform cu originalul" de către secretarul comisiei de concurs.

Dosarele de concurs se depun la compartimentul resurse umane al unității sanitare în intervalul prevăzut în calendarul de concurs. Relații suplimentare se pot obține la telefon 0368404404.

Desfăşurarea concursului/examenului de angajare constă în etapele cuprinse între prima zi de depunere a dosarelor candidaţilor şi data afişării rezultatelor finale ale concursului.

Concursul se susţine în faţa comisiilor de concurs.

Ocuparea unui post vacant sau temporar vacant corespunzător unei funcţii contractuale se face prin concurs sau examen la care poate participa orice persoană care îndeplineşte condiţiile generale şi condiţiile specifice stabilite prin fişa postului pentru ocuparea respectivei funcţii contractuale.

Poate ocupa un post vacant sau temporar vacant persoana care îndeplineşte condiţiile prevăzute de Legea [nr. 53/2003](http://lege5.ro/App/Document/gi2tknjqge/legea-nr-53-2003-privind-codul-muncii?d=2023-01-10" \t "_blank) - [Codul muncii](http://lege5.ro/App/Document/gi2tknjxgq/codul-muncii-din-2003?d=2023-01-10), republicată, cu modificările şi completările ulterioare, şi cerinţele specifice prevăzute la art. 542 [alin. (1)](http://lege5.ro/App/Document/gm2dcnrygm3q/codul-administrativ-din-03072019?pid=291971878&d=2023-01-10" \l "p-291971878" \t "_blank) şi [(2)](http://lege5.ro/App/Document/gm2dcnrygm3q/codul-administrativ-din-03072019?pid=291971887&d=2023-01-10#p-291971887) din Ordonanţa de urgenţă a Guvernului [nr. 57/2019](http://lege5.ro/App/Document/gm2dcnrygm4a/ordonanta-de-urgenta-nr-57-2019-privind-codul-administrativ?d=2023-01-10" \t "_blank) privind Codul administrativ, cu modificările şi completările ulterioare.

Condiții generale:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii [nr. 53/2003](http://lege5.ro/App/Document/gi2tknjqge/legea-nr-53-2003-privind-codul-muncii?d=2023-01-10" \t "_blank) - [Codul muncii](http://lege5.ro/App/Document/gi2tknjxgq/codul-muncii-din-2003?d=2023-01-10), republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 [alin. (2)](http://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2023-01-10" \l "p-289261148" \t "_blank) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](http://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2023-01-10" \t "_blank) privind organizarea şi funcţionarea Sistemului Naţional de Date Genetice Judiciare, cu modificările ulterioare.

Condiţiile specifice pe care trebuie să le îndeplinească persoana care participă la concursul pentru ocuparea unui post vacant sau temporar vacant se stabilesc pe baza fişei postului, conform statului de funcţii.

**TEMATICA pentru concursul de ocupare de post medic specialist ANESTEZIE TERAPIE INTENSIVĂ**

**I. PROBA SCRISA**

1. Fiziopatologia durerii acute şi cronice (1, 2, 3, 4)

2. Tehnici de analgezie folosite în terapia durerii acute şi cronice (1, 2, 3, 4)

3. Analgetice centrale (morfinice) (1, 2, 3, 4)

4. Analgetice/antiinflamatorii nonsteroidiene (1, 2, 3, 4)

5. Somnul şi anestezia (1, 2, 3, 4)

6. Substanţe sedative şi amnestice şi hipnotice (1, 2, 3, 4)

7. Mecanismul de acţiune al anestezicelor inhalatorii (1, 2, 3, 4)

8. Absorbţia şi distribuţia anestezicelor inhalatorii (1, 2, 3, 4)

9. Efectele respiratorii şi circulatorii ale anestezicelor inhalatorii (1, 2, 3, 4)

10. Metabolismul şi toxicitatea anestezicelor inhalatorii (1, 2, 3, 4)

11. Farmacologia protoxidului de azot (1, 2, 3, 4)

12. Anestezicele volatile halogenate (halotan, enfluran, izofluran, servofluran, desfluran) (1, 2, 3, 4)

13. Fizica gazelor şi vaporilor aplicată la anestezia prin inhalaţie (1, 2, 3, 4)

14. Fiziologia plăcii neuromusculare (1, 2, 3, 4)

15. Substanţe cu acţiune relaxantă utilizate în anestezie (curare depolarizante şi nondepolarizante) (1, 2, 3, 4)

16. Antagonişti ai curarelor (1, 2, 3, 4)

17. Monitorizarea funcţiei neuromusculare (1, 2, 3, 4)

18. Droguri şi boli care interferează cu acţiunea relaxantelor musculare (1, 2, 3, 4)

19. Sistemul nervos vegetativ (anatomie, fiziologie). Farmacologia drogurilor cu acţiune vegetativă (1, 2, 3, 4) (colinegice, parasimpaticolitice, catecolamine, (-stimulante, (-blocante, ( 2-antagoniste, (-stimulante, (-blocante) (1, 2, 3, 4)

20. Consultul preanestezic de rutină (clinic, paraclinic, implicaţii medico-legale) (1, 2, 3, 4)

21. Implicaţiile anestezice ale bolilor concomitente (cardiovasculare, pulmonare, renale, gastrointestinale, hepatice, SNC, endocrine, hematologice) (1, 2, 3, 4)

22. Implicaţiile anestezice ale terapiei medicamentoase cronice (1, 2, 3, 4)

23. Evaluarea riscului operator şi anestezic (1, 2, 3, 4)

24. Premedicaţia (stop, substanţe, căi de administrare) (1, 2, 3, 4)

25. Menţinerea libertăţii căilor respiratorii, masca laringiană, intubaţia, traheală, traheostomia,. Sisteme de umidificare şi mucoliza (1, 2, 3, 4)

26. Supravegherea şi monitorizarea bolnavului în timpul anesteziei (1, 2, 3, 4)

27. Tehnici de anestezie intravenoasă (infecţie, menţinere, trezire, combinaţii de substanţe anestezice, şi modalităţi de administrare) (1, 2, 3, 4)

28. Tehnici de anestezie inhalatorie (1, 2, 3, 4)

29. Aparatul de anestezie (maşina de gaze, sisteme anestezice, vaporizoare) (1, 2, 3, 4)

30. Ventilaţie mecanică intra-anestezică (1, 2, 3, 4)

31. Asigurarea homeostaziei bolnavului în timpul anesteziei (1, 2, 3, 4)

32. Incidentele şi accidentele anesteziei generale (1, 2, 3, 4)

33. Perioada post-anestezică imediată.Salonul de trezire (1, 2, 3, 4)

34. Farmacologia anestezicelor locale (1, 2, 3, 4)

35. Analgeticele morfinice utilizate în anestezia regională (1, 2, 3, 4)

36. Tehnici de anestezie regională (anestezia locală, anestezia regională intravenoasă, blocaje de nervi periferici) (1, 2, 3, 4)

37. Blocaje de plex brahial (1, 2, 3, 4)

38. Blocaje regionale centrale (subarahnoidian şi peridural) (1, 2, 3, 4)

39. Complicaţiile locale, focale, regionale şi sistemice ale tehnicilor de anestezie regională (1, 2, 3, 4)

40. Anestezia regională la copii (indicaţii, tehnici, incidente şi accidente specifice) (1, 2, 3, 4)

41. Anestezia în ambulator (1, 2, 3, 4)

42. Anestezia în chirurgia pediatrică (1, 2, 3, 4)

43. Anestezia în chirurgia de urgenţă (şoc stomac plin, hemoragie etc) (1, 2, 3, 4)

44. Analgezia şi anestezia în obstetrică. Reanimarea nou-născutului. Terapia intensivă a patologiei obstetricale (1, 2, 3, 4)

45. Anestezia în neurochirurgie (1, 2, 3, 4)

46. Anestezia la bolnavul cu suferinţe cardiace (coronian, valvular, cu tulburări de ritm şi conducere, cu insuficientă cardiacă etc) (1, 2, 3, 4)

47. Anestezia la bolnavul cu suferinţe pulmonare (1, 2, 3, 4)

48. Anestezia la bolnavul cu suferinţe renale, endocrine, hepatice, hematologice (1, 2, 3, 4)

49. Grupele sanguine (metode de determinare, principii de compatibilitate) (5, 6)

50. Transfuzia de sânge şi fracţiuni (5, 6)

51. Autotransfuzia (indicaţii, tehnici) (5, 6)

52. Răspunsul neuroendocrin, metabolic şi inflamator la agresiune (5, 6)

53. Modificări imunologice la bolnavul critic. Modalităţi imunomanipulare (5, 6)

54. Fiziopatologia generală a stării de şoc (5, 6)

55. Şocul hipovolemic (cauze, mecanisme, tratament) (5, 6)

56. Şocul traumatic (fiziopatologie, tratament) (5, 6)

57. Şocul cardiogen (cauze, mecanisme, tratament) (5, 6)

58. Alte forme de şoc (anafilactic, anafilactoid, neurogen, endocrin) (5, 6)

59. Infecţie, sepsis, şoc septic (cauze mecanisme) (5, 6)

60. Tratamentul şocului septic (5, 6)

61. Soluţii înlocuitoare de volum sanguin (5, 6)

62. Droguri cu acţiune cardiotonică şi vasoactivă utilizate în stările de şoc (5, 6)

63. Sindromul de disfuncţii organice multiple (cauze, mediatori, efecte la nivelul sistemelor de organe) (5, 6)

64. Tratamentul sindromului de disfuncţii organice multiple (5, 6)

65. Controlul infecţiei în terapia intensive (5, 6)

66. Riscul de infecţie la personalul medical în A.T.I (5, 6)

67. Antibioterapia (5, 6)

68. Nutriţia parentală şi enterală (5, 6)

69. Organizarea generală a sistemelor de medicină de urgenţă (5, 6)

70. Tehnici folosite în medicina de urgenţă (mijloace de transport medicalizat al unui bolnav critic, evaluarea primară a unui bolnav critic în afara spitalului, analgezia şi sedarea bolnavilor critici pe parcursul unui transport medicalizat, tehnici de abord al căilor aeriene şi de ventilaţie artificială (5, 6)

71. Evaluarea primară şi resuscitarea unui politraumatism (în afara spitalului şi la sosirea în spital) (5, 6)

72. Evaluarea secundară şi transferul unui politraumatism (5, 6)

73. Terapia intensivă a traumatismelor cranio-cerebrale (5, 6)

74. Arsuri (Terapia Intensivă în primele 72 de ore) (5, 6)

75. Oprirea circulatorie (cauze, forme, bazic şi advanced life support) (5, 6)

76. Accidente de submersie (5, 6)

77. Accidente prin electrocutare (5, 6)

78. Anatomia şi fiziologia respiratorie (5, 6)

79. Evaluarea funcţională respiratorie (5, 6)

80. Insuficientă respiratorie acută (5, 6)

81. Injuria pulmonară acută (ALI) - Sindromul de detresa respiratorie acută (ARDS) (5, 6)

82. Menţinerea libertăţii căilor aeriene (intubaţia traheală, traheotomia, intubaţia traheală prelungită vs. traheotomie) (5, 6)

83. Insuficientă respiratorie cronică acutizată (5, 6)

84. Terapia intensivă în boală astmatică (5, 6)

85. Terapie respiratorie adjuvantă (5, 6)

86. Tehnici de suport ventilator artificial (indicaţii, aparatură, tehnici convenţionale, moduri de ventilaţie, tehnici nonconvenţionale) (5, 6)

87. Tehnici de "înţărcare" (5, 6)

88. Oxigenarea extracorporeală şi eliminarea extracorporeală de CO2 (5, 6)

89. Echilibrul hidroelectrolitic şi acidobazic normal şi patologic (5, 6)

90. Insuficienţa renală acută (prerenală, renală intrinsecă, postrenală - obstructivă) (5, 6)

91. Insuficienţa renală cronică (probleme de anestezie şi terapie intensivă) (5, 6)

92. Metode de epurare extrarenală (5, 6)

93. Anestezia şi terapia intensivă în transplantul renal (5, 6)

94. Diabetul zaharat (forme clinice, comele cetozice şi noncetozice, hipoglicemia) (5, 6)

95. Terapia intensivă în hemoragiile digestive superioare (5, 6)

96. Terapia intensivă în ocluzia intestinală (5, 6)

97. Terapia intensivă în perforaţiile acute ale tractului digestiv (5, 6)

98. Peritonitele postoperatorii (5, 6)

99. Pancreatita acută (5, 6)

100. Fistulele digestive externe postoperatorii (5, 6)

101. Insuficienţa hepatică acută (5, 6)

102. Insuficienţa hepatică cronică şi ciroza hepatică (5, 6)

103. Defecte acute de hemostază (Trombocitopenia, CID, Fibrinoliza acută) (5, 6)

104. Terapia cu anticoagulante, antiagrenante şi terapia fibrinolitică (5, 6)

105. Edemul cerebral (tipurile de edem cerebral, cauze, mecanisme, diagnostic, monitorizare, tratament) (5, 6)

106. Fiziologia şi fiziopatologia termoreglării (hipotermia indusă şi accidentală, mijloace de control ale echilibrului termic perioperator, hipertermia malignă, şocul caloric) (5, 6)

107. Stările de comă (metabolice, traumatice, infecţioase , tumori, vasculare - anoxice - ischemice, toxice exogene) (5, 6)

108. Aspecte medicale şi legale ale morţii cerebrale (5, 6)

109. Boala coronariană (forme clinice, diagnostic, tratament de urgenţă, terapia intensivă a complicaţiilor) (5, 6)

110. Terapia intensivă în tulburările de ritm şi conducere (forme clinice, diagnostic, tratament) (5, 6)

111. Embolia pulmonară (diagnostic, tratament) (5, 6)

112. Hipertensiunea pulmonară şi cordul pulmonar cronic (terapie intensivă) (5, 6)

113. Suport circulator mecanic (balon de contrapulsie, sisteme de asistare ventriculară) (5, 6)

II. Proba practică de anestezie

**BIBLIOGRAFIE**

1. P.G. Barash, B.F. Cullen, R.K. Stoeling -Handbook of Clinical Anesthesia, Lippincott Williams&Wilkins, 2000

2. G. Edward, E. Morgan, M.S. Mikhail, M.J. Murray -Clinical Anesthesiology, Appleton&Lange, 2001

3. W.E. Hurford, M.T. Ballin, J.K. Davidson, K. Haspel, C.E. Rosow -Clinical Anesthesia Procedures of the Massachusetts General Hospital

4. E. Proca, G. Litarczec -Terapia pre- şi postoperatorie a bolnavului chirurgical, Tratatul de patologie chirurgicală, Ed. Med., Buc., 1999

5. J.M. Civetta -Critical Care, R.W. Taylor, R.R. Kirby

6. R.S. Irwin, J.M. Rippe -Irwin and Rippe's Intensive Care Medicine, Lippincott Williams&Wilkins, 2002

**CALENDARUL DE DESFĂŞURARE A CONCURSULUI**

|  |  |  |  |
| --- | --- | --- | --- |
| 02.05.2023 ora 900 – 15.05.2023 **ora 1500 termen limită** | | | depunere dosare pentru înscriere la concurs |
| 16.05.2023 | ora 15 | selecţia dosarelor pentru înscriere (A) pe baza îndeplinirii condiţiilor de participare la concurs, a condiţiilor de studii şi de vechime şi pentru stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) | |
| 17.05.2023 | ora 15 | depunerea contestațiilor asupra rezultatului verificării dosarelor | |
| 18.05.2023 | ora 15 | afișarea rezultatelor soluționării contestațiilor, cu punctajul obținut (la proba D) | |
| 15.06.2023 | ora 10 | proba scrisă (proba B) | |
| 15.06.2023 | ora 15 | corectarea lucrărilor și afișarea rezultatelor la proba scrisă, cu punctajul obținut | |
| 16.06.2023 | ora 15 | depunerea contestațiilor asupra rezultatului probei scrise | |
| 19.06.2023 | ora 15 | afișarea rezultatelor soluționării contestațiilor, cu punctajul obținut (proba B) | |
| 19.06.2023 | ora 10 | proba practică (proba C) | |
| 20.06.2023 | ora 15 | afișarea rezultatului probei practice, cu punctajul obținut | |
| 21.06.2023 | ora 15 | depunerea contestațiilor asupra rezultatului probei practice | |
| 22.06.2023 | ora 15 | afișarea rezultatelor soluționării contestațiilor, cu punctajul obținut (proba C) | |
| 23.06.2023 | ora 15 | afişarea rezultatelor finale ale concursului. | |

**Notă:** rezultatele probelor de concurs și rezultatele finale vor avea menţiunea "admis" sau "respins".

Punctajul final se calculează ca medie aritmetică a punctajelor obţinute la proba scrisă şi la proba practică. La punctaje egale are prioritate candidatul care a obţinut punctajul cel mai mare la proba scrisă (B), iar dacă egalitatea se menţine, candidaţii aflaţi în această situaţie vor fi departajaţi pe baza punctajului obţinut la proba suplimentară de departajare (proba D).

Concursul se va desfășura la Spitalul Orășenesc Victoria, str. Băii nr. 2, oraș Victoria, jud. Brașov.

Informații suplimentare se pot obține la sediul spitalului, la telefon 0368404404 în intervalul orar 9-15, prin e-mail [spitalulorasenescvictoria@yahoo.com](mailto:spitalulorasenescvictoria@yahoo.com) sau pe website-ul spitalului [www.spitalulorasenescvictoria.ro](http://www.spitalulorasenescvictoria.ro)

Manager, Compartiment Resurse Umane,

Ec. Popa Ilie-Florin Ec. Ogreanu Florica